open-index/open-wikipedia-markdown huggingface dataset:
Σταθμός Νέα Ιωνία (Μετρό Αθήνας)

Ο **Σταθμός Νέα Ιωνία** είναι σταθμός του μετρό της Αθήνας, επί της γραμμής 1, στη χιλιομετρική θέση 17,923 από τον σταθμό Πειραιά. Πήρε το όνομά του από τον δήμο Νέας Ιωνίας, τον οποίο εξυπηρετεί. Εγκαινιάστηκε στις 14 Μαρτίου 1956 και η σημερινή του μορφή ανάγεται στο 2003, όταν και ανακαινίστηκαν (σταδιακά, το 2003 - 2004) όλοι οι σταθμοί της γραμμής 1 εν όψει των Ολυμπιακών Αγώνων της Αθήνας. Διαθέτει δύο πλευρικές αποβάθρες και γραμμή εναπόθεσης αμαξοστοιχιών. Ο σταθμός υπήρξε από τα εγκαίνιά του μέχρι την επέκταση του δικτύου προς το Ηράκλειο, στις 4 Μαρτίου 1957, ο προς βορράν τερματικός σταθμός της γραμμής. Βρίσκεται στη συμβολή της λεωφόρου Διονυσίου Σολωμού με την λεωφόρο Αγίου Γεωργίου.

Ο σταθμός Νέας Ιωνίας κατασκευάστηκε στη θέση παλαιότερου σταθμού των Σιδηροδρόμων Αττικής με το ίδιο όνομα. Δεν πρέπει να συγχέεται με τον Σιδηροδρομικό Σταθμό Νέας Ιωνίας των Σιδηροδρόμων Πειραιώς - Αθηνών - Πελοποννήσου, ο οποίος βρισκόταν προς βορράν του σταθμού του μετρό της Αθήνας.

## Σταθμός ανταπόκρισης με αστικά λεωφορεία και τρόλεϊ
Στον σταθμό ανταπόκρισης με αστικά λεωφορεία και τρόλεϊ που βρίσκεται πλησίον του σταθμού του μετρό έχoυν αφετηρία/τέρμα ή διέρχονται 9 λεωφορειακές γραμμές και 1 γραμμή τρόλεϊ 3, Α8, 421, 500, 602, 604, 605, 724 ή και η δημοτική συγκοινωνία Νέας Ιωνίας γραμμές 1 και 2

## Δομή σταθμού

## Παλαιός σταθμός
Στο σημείο αυτό βρισκόταν επίσης σιδηροδρομικός σταθμός που εξυπηρετούσε τη γραμμή Πλατείας Λαυρίου - Στροφυλίου των Σιδηροδρόμων Αττικής. Βρισκόταν στη χιλιομετρική θέση 7,340 από το σταθμό Πλατείας Λαυρίου. Η πρώτη ονομασία του σταθμού ήταν *Ποδαράδες*, η οποία ήταν η προηγούμενη ονομασία του οικισμού, που αργότερα μετετράπη στη πόλη της Νέας Ιωνίας, από πρόσφυγες της Ιωνίας της Μικράς Ασίας το 1922. Ο αρχικός σταθμός έκλεισε το 1938, εν αναμονή της ηλεκτροδότησης.

## Συμβάντα

Στις 8 Μαρτίου 1999 και ώρα 7:40 το πρωί, σημειώθηκε σύγκρουση δύο συρμών μεταξύ των σταθμών Νέας Ιωνίας και Ηρακλείου στην κατεύθυνση προς Κηφισιά, με αποτέλεσμα τον τραυματισμό 20 ατόμων. Ο προπορευόμενος συρμός, με αριθμό κυκλοφορίας 15, είχε σταματήσει πριν το σταθμό Ηρακλείου αφού ο σηματοδότης είχε κόκκινη ένδειξη όταν ο συρμός, με αριθμό κυκλοφορίας 30, που έπονταν προσέκρουσε πάνω του, αφού ο οδηγός δεν είχε ορατότητα λόγω τη στροφής που υπάρχει στο σημείο. Ωστόσο, η χαμηλή ταχύτητα του δεύτερου συρμού, εξαιτίας του ότι πλησίαζε στο σταθμό, απέτρεψε μία σφοδρή σύγκρουση.

Νεα Ιωνια
Νεα Ιωνια
Νεα Ιωνια
Κατηγορία:Νέα Ιωνία Αττικής
Λιβάδι Ολύμπου

Το **Λιβάδι** είναι κωμόπολη του νομού Λάρισας, στα σύνορα των νομών Λάρισας και Πιερίας. Βρίσκεται στο όρος Τίταρος σε υψόμετρο 1.180 μέτρων. Έχει πληθυσμό 2.244 μονίμων κατοίκων κυρίως Βλάχικης καταγωγής. Η κύρια ασχολία των κατοίκων είναι η κτηνοτροφία. Μετά από την εφαρμογή του Προγράμματος Ιωάννης Καποδίστριας, ο δήμος Λιβαδίου αποτελούνταν από τα χωριά Λιβάδι και Δολίχη. Μετά την εφαρμογή του Προγράμματος Καλλικράτης ανήκει στον Δήμο Ελασσόνας. Η κοινότητα του Λιβαδίου καλύπτει περιοχή 141,9 τ.χλμ. Νότια του Λιβαδίου βρίσκεται η γυναικεία μονή της Αγίας Τριάδος, .
μικρογραφία|Ιερός Ναός Αγίου Αθανασίου Λιβαδίου

## Δημοτική Ενότητα Λιβαδίου
Η Δημοτική Ενότητα Λιβαδίου αντιστοιχεί στον τέως καποδιστριακό δήμο Λιβαδίου και έχει πληθυσμό 2.674 κατοίκους, σύμφωνα με την Απογραφή του 2011. Στη Δημοτική Ενότητα περιλαμβάνονται:
: ** Δημοτική Κοινότητα Λιβαδίου ** -- το Λιβάδι [ 2.244 ]
: ** Τοπική Κοινότητα Δολίχης ** -- η Δολίχη [ 430 ]

## Οδική πρόσβαση
Το Λιβάδι βρίσκεται στα σύνορα του νομού Λάρισας με τους νομούς Πιερίας και Κοζάνης. Απέχει 74 χλμ. από τη Λάρισα, 35 χλμ. από την Ελασσόνα, 49 χλμ. από την Κατερίνη, 89 χλμ. από την Κοζάνη, 120 χλμ. από τη Θεσσαλονίκη και 428 χλμ. από την Αθήνα.

## Ναοί και μοναστήρια
Σήμερα στο Λιβάδι σώζονται τρεις ιεροί ναοί με ξυλόγλυπτα τέμπλα: των Αγ.Αναργύρων, του Αγ.Κωνσταντίνου και της Κοιμήσεως της Θεοτόκου, καθώς και δύο μονές, της Αγίας Τριάδας και του Προφήτη Ηλία που .

## Πρόεδροι της Κοινότητας Λιβαδίου
Αιρετοί πρόεδροι της Κοινότητας Λιβαδίου διετέλεσαν μεταπολιτευτικά οι εξής: 

## Δήμαρχοι Λιβαδίου
Αιρετοί δήμαρχοι Λιβαδίου διετέλεσαν οι εξής: 

## Γνωστοί Λιβαδιώτες
* Γεωργάκης Ολύμπιος, μέλος της Φιλικής Εταιρείας και αγωνιστής της Επανάστασης του 1821.
* Αθανάσιος Αστερίου, ιατρός, μορφή της Επανάστασης του Ολύμπου του 1878 και αντιπρόεδρος της κυβέρνησης του Ολύμπου.
* Φώτης Χατζημιχάλης, πολιτικός, γραμματέας της Νεολαίας ΠΑΣΟΚ, βουλευτής Λάρισας, υφυπουργός και περιφερειάρχης.

## Παραπομπές


Κατηγορία:Δήμος Ελασσόνας
Κατηγορία:Κωμοπόλεις της περιφερειακής ενότητας Λάρισας
Νότιο Νησί (Νέα Ζηλανδία)

Το **Νότιο Νησί** (αγγλικά: **South Island**) είναι ένα από τα δυο μεγάλα νησιά της Νέας Ζηλανδίας. Το άλλο μεγάλο νησί αποκαλείται Βόρειο Νησί. Το όνομα του νησιού στη γλώσσα των Μαορί είναι Te Wai Pounamu που σημαίνει ο «Το Νερό του Νεφρίτη», ή Te Waka a Māui που σημαίνει «Το Κανό του Μάουι».

Τον 19ο αιώνα, μερικοί χάρτες ονόμαζαν το Νότιο Νησί ως Μέσο Νησί (ή Νέο Ούλστερ), και το όνομα Νότιο Νησί (ή Νέο Λέινστερ) αποδιδόταν στο σημερινό Νησί Στιούαρτ/Ρακιούρα. 

Έχει έκταση 151.215 τ.χλμ, γεγονός που το καθιστά το 12ο μεγαλύτερο νησί στον κόσμο. Κατά μήκος της δυτικής του ακτής διατρέχεται από την οροσειρά των Νοτίων Άλπεων. Το υψηλότερο σημείο είναι το Αοράκι/Όρος Κουκ, στα 3.754 μ. πάνω από το επίπεδο της θάλασσας. 

Το Νότιο Νησί αποκαλείται συχνά Ηπειρωτική Χώρα (Mainland) (κάπως χιουμοριστικά) επειδή είναι μεγαλύτερο από το Βόρειο Νησί, και επειδή σύμφωνα με τον αντίστοιχο θρύλο των Μαορί υπήρξε πρώτο. Ωστόσο, το Βόρειο Νησί είναι πολυπληθέστερο, όντας η έδρα των τριών από τα τέσσερα εκατομμύρια των Νεοζηλανδών. 

Αρκετές ταινίες έχουν γυριστεί (κατά μεγάλο μέρος) στο νησί αυτό, συμπεριλαμβανομένων των ταινιών Ο Άρχοντας των Δακτυλιδιών και Το Χρονικό της Νάρνια: Το Λιοντάρι, η Μάγισσα και η Ντουλάπα.

## Εξωτερικοί σύνδεσμοι
* 

Κατηγορία:Νησιά της Νέας Ζηλανδίας
Ρουαπέχου

Το **Ρουαπέχου** (Μαορί γλώσσα: **Ruapehu**) είναι ενεργό ηφαίστειο στο νότιο άκρο της Ηφαιστειακής Ζώνης Τάουπο. Βρίσκεται 23 χιλιόμετρα νοτιοανατολικά της πόλης Οχακούνε και 40 χιλιόμετρα νοτιοδυτικά της νότιας ακτής της Λίμνης Τάουπο.

Το Ρουαπέχου είναι το υψηλότερο σημείο στο Βόρειο Νησί της Νέας Ζηλανδίας. Περιλαμβάνει τρεις μεγάλες κορυφές: τις Ταχουράνγκι (2,797μ), Τε Χεουχέου (2.755μ) και Παρετεταϊτόνγκα (2.751μ). Το Ρουαπέχου ενεργοποιείται συχνά και είναι ένα από τα μεγαλύτερα ενεργά ηφαίστεια στη Νέα Ζηλανδία. Είναι μέρος του Εθνικού Πάρκου Τονγκαρίνο.

Στα Μαορί *Ruapehu* σημαίνει λάκκος φασαρίας ή εκρηγνυόμενος λάκκος. 

Οι καιρικές συνθήκες στο βουνό είναι ασταθείς και οι επισκέπτες του προειδοποιούνται να είναι προετοιμασμένοι και να φέρουν βασικό εξοπλισμό επιβίωσης, καθώς δραματικές καιρικές αλλαγές έχουν κατά καιρούς στοιχίσει τη ζωή σε αρκετούς ανθρώπους. 

## Ηφαιστειακή δραστηριότητα

Το ηφαίστειο έχει εκραγεί τα έτη 1861, 1895, 1903, 1945, 1969, 1971, 1975, 1988, 1995, 1996 και 1997. 

Μεταξύ των εκρήξεων σχηματίζεται μια κρατηριακή λίμνη από το λιωμένο χιόνι. Όταν μια έκρηξη σχηματίζει φράγμα από τέφρα στην έξοδο της λίμνης, το φράγμα μπορεί να καταρρεύσει όταν η λίμνη ανέβει πάνω από το επίπεδο της κανονικής της εξόδου, προκαλώντας έναν χείμαρρο λάσπης γνωστό ως λαχάρ. 

Ένα λαχάρ στις 24 Δεκεμβρίου 1953 προκάλεσε την καταστροφή Τανγκιγουάι, κατά την οποία έχασαν τη ζωή τους 151 άνθρωποι. 

## Εξωτερικοί σύνδεσμοι
*
*Η Έκρηξη του Ρουαπέχου το 1996 Εικόνες και Πληροφορίες από το Τεχνικό Πανεπιστήμιο του Μίσιγκαν
*Ηφαιστειακοί Κίνδυνοι στο Ηφαίστειο Ρουαπέχου - από το Institute of Geological and Nuclear Sciences Limited
*Κάμερα Ηφαιστείου - Mt Ruapehu - ωριαίες φωτογραφίες από το GeoNet
*Peakware World Mountain Encyclopedia - Ruapehu 

Κατηγορία:Βουνά της Νέας Ζηλανδίας
Κατηγορία:Ηφαίστεια της Νέας Ζηλανδίας
Βόρειο Νησί (Νέα Ζηλανδία)

Το **Βόρειο Νησί** (Αγγλικά: **North Island**) είναι ένα από τα δύο βασικά νησιά της Νέας Ζηλανδίας, με έτερο βασικό το Νότιο Νησί. Είναι το 14ο μεγαλύτερο νησί στον κόσμο.

Πολλές σημαντικές πόλεις βρίσκονται στο Βόρειο Νησί, και ιδιαίτερα η μεγαλύτερη πόλη της Νέας Ζηλανδίας, το Ώκλαντ, και η πρωτεύουσα Ουέλλινγκτον που βρίσκεται στο νότιο άκρο του νησιού. Περίπου το 76% του Νεοζηλανδικού πληθυσμού ζει στο Βόρειο Νησί. 

Η μυθολογία των Μαορί αναφέρει πως τα Βόρειο και το Νότιο Νησιά της Νέας Ζηλανδίας έρχονται από την εποχή του Μαουί, που ήταν ένας ημίθεος. 
Η ιστορία αναφέρει πως αυτός και οι αδελφοί του ψάρευαν από το κανό τους (το Νότιο Νησί) όταν έπιασν ένα μεγάλο ψάρι και το τράβηξαν από τη θάλασσα. Ενώ δεν κοίταζε, οι αδελφοί του μάλωσαν για το ψάρι και το κομμάτιασαν. 
Το μεγάλο αυτό ψάρι έγινε το Βόρειο Νησί και έτσι το Μαορί όνομα για το Βόρειο Νησί είναι Te Ika a Maui (*Το Ψάρι του Μάουι*). Τα βουνά και οι κοιλάδες λέγεται πως σχηματίστηκαν ως αποτέλεσμα του κομματιάσματος του ψαριού από τους αδελφούς του Μάουι. 

Σε κάποιους χάρτες του 19ου αιώνα το Βόρειο Νησί συναντιέται και με το όνομα Νέο Μούνστερ (New Munster). 

## Εξωτερικοί σύνδεσμοι
* 

Κατηγορία:Νησιά της Νέας Ζηλανδίας
Κόλπος Χαουράκι

Ο **Κόλπος Χαουράκι** (αγγλικά: *Hauraki Gulf*) είναι κόλπος του Βορείου Νησιού στη Νέα Ζηλανδία. Ο κόλπος βρίσκεται ανάμεσα στο Ώκλαντ, την Χερσόνησο Κορομάντελ και τις Πεδιάδες Χαουράκι. 

## Τοποθεσία

Τα ύδατα του κόλπου είναι μέρος του Ειρηνικού Ωκεανού, με τον οποίο συνδέεται στα βόρεια και ανατολικά. Ο κόλπος προστατεύεται κατά πολύ από τον Ειρηνικό από το Νησί Γκρέιτ Μπάρριερ και το Νησί Χαουτούρου/Λίτλ Μπάρριερ στα βόρεια, και από την μήκους 80 χιλιομέτρων Χερσόνησο Κορομάντελ στα ανατολικά. 

Τρία μεγάλα κανάλια συνδέονται με τον κόλπο στον Ειρηνικό. Το Κανάλι Κολβίλ βρίσκεται μεταξύ της Χερσονήσου Κορομάντελ και το Γκρέιτ Μπάρριερ, το Κανάλι Κραντόκ βρίσκεται μεταξύ των δύο νησιών, και το Κανάλι Τζελλικό βρίσκεται μεταξύ του Λιτλ Μπάρριερ και της ακτής της Χεσονήσου Νορθ Ώκλαντ. 

Στα βόρεια του Ώκλαντ διάφορες χερσόνησοι προεξέχουν προς τον κόλπο, κυρίως η Χερσόνησος Γουανγκαπαραόα. Το Νησί Καγουάου βρίσκεται κοντά στη χερσόνησο αυτή. 

## Νησιά

Στα δυτικά του κόπλου βρίσκεται σειρά νησιών γύρω από το στόμιο του Λιμανιού Γουαϊτεμάτα, ενός εκ των δύο λιμανιών του Ώκλαντ. Σ'αυτά περιλαμβάνονται το Νησί Πονούι, το Νησί Γουαϊχέκε και το εικονικά θολωτό Νησί Ρανγκιτότο (ένα κοιμώμενο ηφαίστειο), το οποίο συνδέεται με το πολύ παλαιότερο Νησί Μοτουτάπου με έναν υπερυψωμένο δρόμο. Τα νησιά χωρίζονται από την ηπειρωτική χώρα με τον Ισθμό Ταμάκι και το Κανάλι Ρανγκιτότο. 

Άλλα νησιά που βρίσκονται στον κόπλο είναι μεταξύ άλλων το Νησί Μπράουνς, το Νησί Μοτουίχε, το Νησί Πακίχι, το Νησί Πακατόα, το Νησί Ρακίνο και το Νησι Ροτορόα στον εσώτερο κόλπο, γύρω από τα Γουαϊχέκε και Ρανγκιτότο, τα Νησιά Μοτουκαγουάο και Γουανγκανούι στο υπήνεμο της Χερσονήσου Κορομάντελ, και το Νησί Τσάννελ και το Νησί Τιριτίρι Ματάνγκι στον εξωτερικό κόλπο. 

## Ο Στενός Κόλπος του Τάμεση

Στο νότιο τέλος του Κόλπου Χαουράκι σχηματίζεται μια μορφή λιμνούλας γνωστή ως Στενός Κόλπος του Τάμεση. Πέρα από αυτή βρίσκονται οι Κοιλάδες Χαουράκι, σχηματισμένες από τον Ποταμό Γουαϊχού/Τάμεσης και τον Ποταμό Πιάκο. Εξ αμφοτέρων των πλευρών των κοιλάδων υψώνονται η οροσειρές Χουνούα και οι λόφοι της Χερσονήσου Κορομάντελ. 

## Εξωτερικοί σύνδεσμοι
* 

Χαουρακι
Χαουρακι
Αερικό

Ο όρος **Αερικό** μπορεί να αναφέρεται στις παρακάτω περιπτώσεις:

* Αερικό (λαογραφία), εναέριος δαίμονας, πνεύμα λαϊκής φαντασίας, νεράϊδα, στοιχειό.
* Αερικό Ξάνθης, οικισμός στην επαρχία Ξάνθης.
* Αερικό (φορολογία), βυζαντινή φορολογία.
* Αερικό (θερμόμετρο), είδος θερμομέτρου.
* Αερικό πυρείο, είδος συσκευής πυρείου (σπίρτου).
* Αερικό (ιατρική), ασθένεια του δέρματος, ασθένεια νευρικής φύσης, τρέλα, φρενοβλάβεια.
Σχετικισμός

**Σχετικισμός** (ή **σχετισμός**) είναι η φιλοσοφική άποψη ότι δεν υπάρχει νόημα και αξία σε τίποτα λόγω έλλειψης ενός κοινού σημείου αναφοράς, έτσι όλες οι απόψεις έχουν την ίδια ισχύ ή κάθε άποψη έχει την δική της αλήθεια.

## Σχετικισμός σε διάφορα πεδία
Το κυριότερο χαρακτηριστικό του σχετικισμού είναι ότι δεν δέχεται την ύπαρξη της απόλυτης αλήθειας δίνοντας ίση ισχύ στα λεγόμενα όλων.

Οι μεγαλύτερες κατηγορίες του σχετικισμού διαφέρουν κατά το βαθμό εμβέλειας και την αμφισβήτησή τους.

Στην Ηθική, ο ηθικός σχετικισμός σχετικοποιεί τις ηθικές κρίσεις μεταξύ ανθρώπων και πολιτισμών. Ο σχετικισμός της αληθείας είναι η άποψη ότι δεν υπάρχει απόλυτη αλήθεια, δηλαδή ότι η αλήθεια είναι πάντοτε ανάλογη προς κάποιο συγκεκριμένο πλαίσιο αναφοράς, όπως η γλώσσα ή ο πολιτισμός (πολιτιστικός σχετικισμός). Στην Επιστημολογία, κατά τον σχετικισμό όλες οι απόψεις και όλοι οι τρόποι σκέψεις εξίσου αληθείς. Στην Θρησκεία, όλες οι θρησκείες είναι εξίσου σωστές κ.ο.κ.

## Σχετικισμός και παράδοξο
Το μεγαλύτερο πρόβλημα στην θεωρία του σχετικισμού είναι ότι δημιουργεί ένα παράδοξο. Όταν δεν υπάρχει κοινό σημείο αναφοράς προς όλους τους ανθρώπους ώστε να δεχτούν την αλήθεια της πρότασης, τότε αυτομάτως η θεωρία του σχετικισμού χάνει την οικουμενική της ισχύ.

Μόνο με την παραδοχή ad hoc ότι η μόνη απόλυτη αλήθεια είναι ο ορισμός του σχετικισμού αποκτά ισχύ ο σχετικισμός. Στη βάση αυτή, ο σχετικισμός εξισώνεται με τον απόλυτο σχετικισμό και ένας τρόπος υπέρβασης  αυτής της αντίφασης φαίνεται να είναι η υιοθέτηση ενός σχετικού σχετικισμού.

## Παραπομπές



Κατηγορία:Μεταθεωρία
Αργεντινή δεκάρα

Η **αργεντινή δεκάρα** ήταν νόμισμα της Αργεντινής του τέλους του 19ου αιώνα με το χαρακτηριστικό να μοιάζει πολύ στις ελληνικές δεκάρες αλλά με πολύ μικρότερη αξία. Ως φράση χρησιμοποιείται γενικά για να δηλώσει το ψεύτικο.

## Ιστορικό
Περί τα τέλη του προ παρελθόντος αιώνα και στις αρχές του 20ού όταν η δραχμή δεν είχε ακόμα υποτιμηθεί και κυκλοφορούσαν μεταλλικά κέρματα υποδιαίρεσής της π.χ. πεντάρες, δεκάρες εικοσάρες κτλ.) συνέπεσε τότε η λατινική χώρα Αργεντινή λόγω πτώχευσης να υποστεί στο νόμισμά της πολύ μεγάλη υποτίμηση. 

Τελείως συμπτωματικά διαπιστώθηκε ότι οι **αργεντινές δεκάρες** έμοιαζαν καταπληκτικά με αυτές τις ελληνικές και κατά το μέγεθος και κατά όψιν, πλην όμως δεν είχαν καμία αξία έναντι των ελληνικών που ο κάτοχός των μπορούσε με μια δεκάρα να αγοράσει δύο εφημερίδες ή να πιει ένα καφέ σε «καφενείο πολυτελείας».

Δεν άργησαν λοιπόν να βρεθούν οι επιτήδειοι εκμεταλλευτές της ομοιότητας και της διαφοράς της αξίας για να μεταφέρουν με πλοίο στην Ελλάδα όχι βέβαια και ευκαταφρόνητο αριθμό αργεντινών δεκάρων τις οποίες προσπάθησαν και εν μέρει το πέτυχαν, σε μικρό σχετικά βαθμό, να τις θέσουν σε κυκλοφορία  ως ισότιμης αξίας.

Σ΄ αυτό δε το επιχείρημα συνετέλεσε το γεγονός ότι τότε συνηθιζόταν για τη διευκόλυνση των συναλλαγών και την  αποφυγή μετρήματος κάθε φορά δεκάρων να τις συσκευάζουν σε φυσίγγια (φουσέκια) που περιείχε έκαστο 10 ή 20 δεκάρες και να τις τυλίγουν με χαρτί. Μέσα σ' αυτά λοιπόν οι λεβέντες εκείνοι κανόνιζαν και παρέμβαλλαν  αργεντινές δεκάρες επωφελούμενοι έτσι της υφισταμένης διαφοράς.

Βέβαια η Αστυνομία και το Λιμενικό Σώμα δεν άργησαν να εντοπίσουν τους διακινητές πλην όμως η λέξη «αργεντινή» εννοώντας  τη δεκάρα δεν άργησε να αντικαταστήσει σε όλες τις λαϊκές εκφράσεις εκείνη του ψεύτικου, του κίβδηλου στη συνήθη τότε έκφραση: «Μπας κι είναι κι αυτό αργεντινό;» ή με έντονη διαβεβαίωση «Δεν έχουμε δω αργεντινά!»
## Λογοτεχνία
Νίκος Γ. Μαργωμένος, «Μικροϊστορίες: η αργεντινή δεκάρα» , *[[Νουμάς (περιοδικό)|Ο Νουμάς]]*, τμ. 2, αρ. 120 (1904), σελ. 8–9 (pdf, 1,29 mb).

## Πηγές
* Νεώτερον Εγκυκλοπαιδικόν Λεξικόν Ηλίου τ.Γ΄, σελ.443

Δεκάρα
Κατηγορία:Ιστορικά νομίσματα
Κατηγορία:Λαογραφία
Κατηγορία:Ιστορία της Αργεντινής
Πραγματικότητα

**Πραγματικότητα** είναι η κατάσταση των πραγμάτων όπως αυτά υπάρχουν και όχι όπως τα φανταζόμαστε ή θα μπορούσαν να είναι. Στην πιο διευρυμένη του έννοια ο όρος πραγματικότητα περιλαμβάνει όλα όσα υπάρχουν είτε αυτά είναι παρατηρήσιμα είτε όχι.

Η σύγχρονη Ευρωπαϊκή Φιλοσοφία χρησιμοποιεί 4 έννοιες ώστε να ξεχωρίζει τι αποτελεί μέρος της πραγματικότητας, δηλαδή τι αποτελεί πραγματικό φαινόμενο.

# Φαινομενολογική πραγματικότητα
# Αλήθεια
# Γεγονός
# Αξίωμα

## Φαινομενολογική πραγματικότητα

Αναφέρεται στην αντίληψη του κόσμου από ένα και μόνο άτομο. Η φόρμα αυτή της πραγματικότητας βασίζεται καθαρά στην προσωπική αντίληψη του ατόμου από πολύ απλά πράγματα, όπως σχήματα, χρώματα κτλ. μέχρι σύνθετες έννοιες. Οι φαινομενολογικές πραγματικότητες πολλών ανθρώπων μπορούν να μοιάζουν ή να συμπίπτουν ή να είναι εντελώς διαφορετικές. Παράδειγμα: Η εντύπωση ότι η Γη είναι επίπεδη.

## Αλήθεια

Όταν δύο ή περισσότεροι άνθρωποι συμφωνούν στην αντίληψη ενός φαινομένου τότε δημιουργείται μια κοινή σύμβαση για το φαινόμενο και την αίσθηση που δημιουργεί. Όταν αυτό συμβαίνει για ένα μεγάλο σύνολο ανθρώπων τότε αναπτύσσεται η έννοια της αλήθειας, δηλαδή η κοινή σύμβαση ότι ένα φαινόμενο το αντιλαμβάνονται όλοι όμοια. Παράδειγμα: Δύο διαφορετικά σύνολα μπορούν να έχουν διαφορετικές κοινές αλήθειες. Οι μεν να λένε ότι ο ουρανός είναι γαλάζιος και οι δε ότι ο ουρανός είναι μπλε.

## Γεγονός

Γεγονός αποτελεί ένα φαινόμενο το οποίο δεν μπορεί να κριθεί υποκειμενικά και έχει έναν οικουμενικό χαρακτήρα. Παράδειγμα: Ο Ήλιος είναι το κέντρο του Ηλιακού μας συστήματος.

## Αξίωμα

Αξίωμα είναι μια αυτο-αποδεικνυούμενη πραγματικότητα. Αποτελεί την βάση πάνω στην οποία περαιτέρω υποθέσεις γίνονται. Παράδειγμα: 1 + 1 = 2. Αφού 1 + 1 = 2 τότε 1 + 1 + 1 = 2 + 1.

## Παραπομπές


## Δείτε επίσης

* Είναι
* Μεταφυσική
* Ιδεαλισμός
* Εικονική πραγματικότητα

Κατηγορία:Έννοιες στη μεταφυσική

Κατηγορία:Οντολογία
Αερικό (λαογραφία)

Στη λαϊκή φαντασία **αερικό** ονομάζεται εναέριος δαίμονας ή κοινώς το κακό πνεύμα. Λέγεται και «αγερικό» όπου όταν φυσάει ειδικά στην επαρχία ακούγονται περίεργοι ήχοι, αλλά και «ανεμικό» επίσης εξ ιδίου λόγου και μάλιστα όταν πρόκειται για νεράιδες που προσονομάζονται «ανεμικές» ή «αερικές».

Προς τα «αερικά» αντιστοιχούν και τα «εξωτικά» που βεβαίως δεν προέρχονται από εξωτικές χώρες αλλά από τη λαϊκή φράση του: «έξω απ' εδώ» χωρίς όμως να έχει σαφώς καθορισθεί η μεταξύ τους διαφορά.

Ενδιαφέρον πάντως προκαλεί το γεγονός ότι από της ελληνικής αρχαιότητας παρατηρείται μια συνεχής και αδιάσπαστη λαϊκή παράδοση για τα «αερικά» και μάλιστα όχι μόνο από κάποιους αδέσποτους θρύλους αλλά και από αυθεντικά κείμενα επιφανέστατων συγγραφέων τα οποία απηχούν τους ίδιους σχεδόν θρύλους στην εποχή τους, ιδού μερικά παραδείγματα:
* Κατά τον Διογένη Λαέρτιο ο Πυθαγόρας πίστευε πως «όλος ο αέρας είναι γεμάτος πνεύματα που εκλαμβάνονται ως δαίμονες και ήρωες».
* Ο Δημόκριτος φέρεται να πίστευε ότι «μεστόν είναι τον αέρα τούτον», ότι δηλαδή ο αέρας είναι πλήρης πνευμάτων.
* Στην "Επινομίδα" του Πλάτωνα αναφέρεται το «αέριον γένος» αποτελούμενο από πλάσματα μεσάζοντα μεταξύ θεών και ανθρώπων (εδώ πλησιάζει τον μετέπειτα χριστιανισμό).
* Στη Βυζαντινή εποχή χαρακτηριστικό είναι το παράδειγμα του ιστοριογράφου Ψελλού (11ος αιώνας) που αναφέρει ότι εκ παραλλήλου με τα πνεύματα που υπάρχουν στη Γη στη Θάλασσα και στους βυθούς, γεμάτος από δαιμόνια είναι και ο αήρ ο ευρισκόμενος «ύπερθεν ημών και περί ημάς».
* Με ανάλογες δε δοξασίες που έντονα πλουτίσθηκαν κατά τη τουρκοκρατία φθάνουμε στη σημερινή δαιμονολογία (Σολομωνική, Μαύρη Μαγεία κλπ). 

Kατά την αρχαιότητα οι δαίμονες χωρίζονταν σε δύο κατηγορίες τους αγαθοποιούς και τους κακοποιούς, στη νεότερη λαϊκή παράδοση με την επικράτηση του Χριστιανισμού τα αερικά ή εξωτικά είναι κατά κανόνα κακοποιά πνεύματα που πειράζουν τους ανθρώπους κυρίως στον ύπνο τους αλλά και στη ύπαιθρο όταν φθάνουν και να τους κτυπούν (π.χ. "τον κτύπησε αερικό") και να αφήνουν μελανά ίχνη λεγόμενα «ματσουκιές». Η παραπάνω μετατροπή οφείλεται κατά κύριο λόγο στη χριστιανική διδασκαλία που αποκρούει κάθε αγαθοποιό δράση δαιμόνων με τη κυριαρχούσα άποψη ότι αγαθοποιά μπορεί να είναι οι δαίμονες μόνο σε εκείνους που πούλησαν σ΄ αυτούς τη ψυχή τους. Έτσι μπροστά σ΄ αυτή τη μετατροπή των δοξασιών προστέθηκαν και πολλοί τύποι εξορκισμού, προσαρμοζόμενοι ανάλογα με το θρησκευτικό πνεύμα. Τέτοιοι εξορκισμοί ξεκινούν με σταυροκοπήματα, την επανάληψη του «Πάτερ ημών» ως και τη σταυροκόπηση του προσκέφαλου (μαξιλαριού) με την ενθαρρυντική επίκληση:
«*Πέφτω, κάνω τον σταυρό μου*
*άρμα έχω στο πλευρό μου*.
*Δούλος του Χριστού λογιούμαι*
*και κανένα δεν φοβούμαι*».

Τα «αερικά» ή «εξωτικά» αποτελούν σήμερα αντικείμενο της δαιμονολογίας.
Κατηγορία:Λαογραφία
Κατηγορία:Δαίμονες
Τιγκράν Πετροσιάν

Ο **Τιγκράν Βαρτάνοβιτς Πετροσιάν** (αρμένικα: *Տիգրան Պետրոսյան*, ρώσικα: *Тигран Вартанович Петросян*, 17 Ιουνίου 1929 – 13 Αυγούστου 1984) γεννήθηκε στο χωριό Μούλκι της περιοχής Αραγκατσότν της Αρμενίας και ήταν ο ένατος παγκόσμιος πρωταθλητής στο σκάκι.

Πέρασε τα παιδικά του χρόνια στην Τιφλίδα (Τμπίλισι) της Γεωργίας. Έζησε το μεγαλύτερο μέρος της ζωής του στη Μόσχα. Η πρώτη του επαφή με το σκάκι έγινε όταν ήταν οκτώ ετών. Αποφασιστικής σημασίας για την εξέλιξή του ως σκακιστή ήταν η μετακίνησή του στη Μόσχα το 1949, οπότε και άρχισε να παίζει και να κερδίζει σε διάφορα σκακιστικά τουρνουά.

Το 1963 ο Πετροσιάν κέρδισε τον Παγκόσμιο Πρωταθλητή Μιχαήλ Μποτβίνικ 12,5–9,5 και κατέκτησε τον παγκόσμιο τίτλο. Το υπομονετικό και αμυντικό του στυλ ήταν αρκετό για να καταβάλει τον Μποτβίνικ· μία και μοναδική παρακινδυνευμένη κίνηση του τελευταίου ήταν αρκετή να την εκμεταλλευτεί ο Πετροσιάν και να τον νικήσει. 

Ο Πετροσιάν υπερασπίστηκε τον τίτλο του το 1966 νικώντας τον Μπορίς Σπάσκι 12,5–11,5, αλλά το 1969 ο Σπάσκι "πήρε το αίμα του πίσω" νικώντας 12,5–10,5 και κερδίζοντας τον τίτλο.

## Παραπομπές


## Εξωτερικοί σύνδεσμοι
* 
* 50 αποφασιστικές θέσεις από τις παρτίδες του

Κατηγορία:Σοβιετικοί σκακιστές
Κατηγορία:Αρμένιοι σκακιστές
Κατηγορία:Θεωρητικοί του σκακιού
Κατηγορία:Αποδέκτες του Τάγματος της Φιλίας των Λαών
Mikoyan-Gurevich MiG-25

Το **Mikoyan-Gurevich MiG-25** (Κυριλλικά: МиГ-25, Νατοϊκό όνομα αναφοράς: *Foxbat*) είναι σοβιετικό πολεμικό αεροπλάνο μεγάλων ταχυτήτων. Παραμένει σε περιόρισμενη υπηρεσία στη Ρωσία και άλλες χώρες.

## Περιγραφή
Το MiG-25 ήταν κατασκευασμένο πρωτίστως από νικέλιο και ατσάλι και όχι από τιτάνιο όπως υπέθεταν αρχικά οι δυτικοί αναλυτές. Τιτάνιο χρησιμοποιήθηκε μόνο σε επιφάνειες που αναπτύσσονταν μεγάλες θερμοκρασίες. Η ατσάλινη κατασκευή του συνεισέφερε στα 20,000&nbsp;kg του βάρους του (δίχως τον οπλισμό του).

Τα περισσότερα από τα ηλεκτρονικά του βασίζονταν σε τεχνολογία λυχνιών κενού και όχι σε τρανζίστορ. Αν και πρωτόγονη από άποψη σχεδιασμού και αντικείμενο χλευασμού από τους δυτικούς, αυτή η επιλογή χάριζε αυξημένη αντοχή στα ηλεκτρονικά αντίμετρα, καθώς και σε περιβάλλον πυρηνικού πολέμου, όπου η έντονη ακτινοβολία γ που παράγεται από τις πυρηνικές εκρήξεις καταστρέφει τα ηλεκτρονικά κυκλώματα που αποτελούνται από ημιαγωγούς (τρανζίστορ - ολοκληρωμένα κυκλώματα).

## Εκδόσεις

**MiG-25 R** Αναγνωριστικό-Μεγάλου ύψους. Πρώτη πτήση: 1964

**MiG-25 P** Μαχητικό-Αναχαιτιστικό. Πρώτη πτήση: 1964

**MiG-25 PDS** Μαχητικό-Αναχαιτιστικό. Χρησιμοποιείτο για τη δοκιμή και αξιολόγηση των αποτελεσμάτων κάθε τροποποίσης. Πρώτη πτήση: 1964

**MiG-25 PDSL** Μαχητικό-Αναχαιτιστικό. Χρησιμοποιείτο για τη δοκιμή και αξιολόγηση των αποτελεσμάτων κάθε τροποποίσης. Πρώτη πτήση: 1964

**MiG-25 ΜR** (izd. 02B). Αναγνωριστικό-Βομβαρδιστικό (Αναγνωριστικό καιρού). Πρώτη πτήση: 1970

**MiG-25 RB** (izd.02B). Αναγνωριστικό-Βομβαρδιστικό. Πρώτη πτήση: 1970

**MiG-25 RBV** Αναγνωριστικό-Βομβαρδιστικό. Πρώτη πτήση: 1970

**MiG-25 RBΚ** Τακτικό Αναγνωριστικό-Βομβαρδιστικό. Πρώτη πτήση: 1970

**MiG-25 RBΝ** Τακτικό Αναγνωριστικό εξοπλισμένο με νυχτερινές φωτογραφικές μηχανές. Πρώτη πτήση: 1970

**MiG-25 RBS** (izd.02S, izd.51). Τακτικό Αναγνωριστικό-Βομβαρδιστικό. Πρώτη πτήση: 1970

**MiG-25 M** (E-115M, E-266M). Μαχητικό-Αναχαιτιστικό. Πειραματικό αεροσκάφος με κινητήρες τύπου R-15BF2-300. Πρώτη πτήση: 1974

**MiG-25 RD** (izd.99). Αναγνωριστικό-Βομβαρδιστικό. Πρώτη πτήση: 1976

**MiG-25 BM** (izd.02M, izd.66) – μονοθεσία υπερηχητικό αεροσκάφος προσβολής στόχων ραντάρ έδαφος. Πρώτη πτήση: 1977

**MiG-25 PD** Μαχητικό-Αναχαιτιστικό. Πρώτη πτήση: 1978

**MiG-25 PDΜ** Μαχητικό-Αναχαιτιστικό. Πρώτη πτήση: 1978

**MiG-25 PDΖ** Μαχητικό-Αναχαιτιστικό. Πρώτη πτήση: 1978

**MiG-25 RBT** (izd. 02T). Αναγνωριστικό-ανίχνευσης και εντοπισμό ράδιο συχνοτήτων. Πρώτη πτήση: 1979

**MiG-25 RBF** (izd.02F). Τακτικό Αναγνωριστικό-Βομβαρδιστικό. Πρώτη πτήση: 1980

**MiG-25 RBSh** (izd.02Sh). Τακτικό Αναγνωριστικό-Βομβαρδιστικό. Πρώτη πτήση: 1980

## Δείτε επίσης

### Κατάλογοι
* Κατάλογος μαχητικών αεροσκαφών

## Εξωτερικοί σύνδεσμοι

* Το Mig-25 Foxbat στο redstar.gr

Κατηγορία:Μαχητικά αεροσκάφη
Κατηγορία:Αναχαιτιστικά αεροσκάφη
Κατηγορία:Αεριωθούμενα στρατιωτικά αεροσκάφη
MiG-25
Κώστας Βουτσάς

Ο **Κώστας Βουτσάς** (Βύρωνας Αττικής, 31 Δεκεμβρίου 1931 - Αθήνα, 26 Φεβρουαρίου 2020) ήταν Έλληνας ηθοποιός του κινηματογράφου και του θεάτρου, με εβδομηκονταετή υποκριτική καριέρα. Θεωρείται ένας από τους δημοφιλέστερους ηθοποιούς του ελληνικού κινηματογράφου, ενώ μέχρι και το τέλος της ζωής του παρέμεινε ενεργός στην υποκριτική τέχνη.

## Βιογραφία
Γεννήθηκε στις 31 Δεκεμβρίου 1931 στον Βύρωνα Αττικής, τέκνο προσφυγικής οικογένειας με καταγωγή από τους Επιβάτες Θράκης. Το οικογενειακό επίθετο ήταν «Σαββόπουλος», αλλά το «Βουτσάς» επικράτησε από τον παππού του που έφτιαχνε βαρέλια και τα βαρέλια παλαιότερα λέγονταν και «βουτσιά». Όταν ξεκίνησε την καριέρα του, τού είχε προτείνει θιασάρχης να το αλλάξει σε «Βέσελης», αλλά εκείνος αρνήθηκε.

Σπούδασε στη Δραματική Σχολή του Μακεδονικού Ωδείου, απ' όπου αποφοίτησε το 1953 και αρχικά έλαβε μέρος σε παραστάσεις περιπλανώμενων θιάσων (μπουλούκια).

Υπήρξε σύζυγος της ηθοποιού και χορεύτριας Έρρικας Μπρόγιερ, με την οποία απέκτησε μια κόρη, τη Σάντρα (1966). Είχε άλλες δύο κόρες από τον δεύτερο γάμο του, με τη Θεανώ Παπασπύρου, τη Θεοδώρα (1977) και τη Νικολέτα (1979), με την πρώτη να ακολουθεί τα δικά του βήματα στο χώρο της υποκριτικής.

Το 2015, ο Κώστας Βουτσάς έκανε σχέση με την επίσης ηθοποιό, Αλίκη Κατσαβού, με την οποία νυμφεύθηκε στις 27 Φεβρουαρίου 2016 και στις 23 Ιουλίου του ίδιου έτους απέκτησαν ένα γιο, το Φοίβο.

Στις 7 Φεβρουαρίου 2020 εισήχθη εσπευσμένα στη ΜΕΘ με καρδιοαναπνευστική ανεπάρκεια και λοίμωξη του αναπνευστικού. Απεβίωσε τα ξημερώματα της 26ης Φεβρουαρίου 2020, έπειτα από 19 ημέρες νοσηλείας και σε ηλικία 88 ετών. Λίγες μέρες πριν εισέλθει στο νοσοκομείο συμμετείχε σε θεατρική παράσταση. Κηδεύτηκε στις 28 Φεβρουαρίου στον Μητροπολιτικό Ναό Αθηνών. Από την προηγούμενη ημέρα η σορός του είχε τεθεί σε λαϊκό προσκύνημα. Η ταφή του έγινε στο Α’ Νεκροταφείο Αθηνών.

Υπήρξε ένθερμος υποστηρικτής της ΑΕΚ. Ο σύλλογος εξέφρασε και την πρόθεση να τιμήσει τον ηθοποιό με ένα κέρινο ομοίωμα στο μουσείο της ΑΕΚ.

## Πολιτικές απόψεις
Είχε στηρίξει και ψηφίσει πολλάκις το ΚΚΕ, χωρίς ο ίδιος να αυτοπροσδιορίζεται ως κομμουνιστής.

## Διακρίσεις
Το 1984, στο 25ο Φεστιβάλ Κινηματογράφου Θεσσαλονίκης, ο Βουτσάς έλαβε ειδική μνεία για την ερμηνεία του στην ταινία *Ο έρωτας του Οδυσσέα* του Βασίλη Βαφέα.******

## Εργογραφία
### Φιλμογραφία

### Βιντεοταινίες

### Τηλεοπτικές Σειρές

### Θεατρικές παραστάσεις

### Ντοκιμαντέρ

## Παραπομπές


## Εξωτερικοί Σύνδεσμοι
*
*Κώστας Βουτσάς στο Filmy: Cine DataBase

## Βιβλιογραφία
**Κώστας Βουτσάς: Ηθοποιός στην κωμωδία, Ρόλοι, παραστάσεις, ταινίες*, Κωνσταντίνος Κυριακός, Αιγόκερως, 2010
**Κώστας Βουτσάς, Τη στιγμή που νομίζεις ότι τα ξέρεις όλα παύεις να σκέφτεσαι, Σκέψεις χαρισμένες στις κόρες μου*, Πατάκη, 2011
**Ο Κώστας Βουτσάς μιλάει στον Ιάσονα Τριανταφυλλίδη*, Andy's Publishers, 2014

Κατηγορία:Έλληνες κωμικοί
Κατηγορία:Επιβατιανοί
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Μακεδόνες
Τάσος Γιαννόπουλος (ηθοποιός, 1931)

Ο **Τάσος Γιαννόπουλος** (1931 - 8 Νοεμβρίου 1977) ήταν Έλληνας ηθοποιός.

## Βιογραφία
Γεννήθηκε το 1931 στην Οιχαλία Μεσσηνίας. Έγινε ευρύτερα γνωστός από το ρόλο του Κίτσου σε αρκετές ταινίες. Στην ταινία *[[Μπάρμπα Γιάννης ο Κανατάς|Μπάρμπα Γιάννης ο κανατάς]]*, ντουμπλάρει σε όλη την ταινία τις φωνές των Βασίλη Αυλωνίτη και Νίκου Σταυρίδη.

Ήταν παντρεμένος με την ηθοποιό Λίζα Αλεξίου, παρτενέρ του σε πολλές ταινίες και παραστάσεις, με την οποία απέκτησε δύο κόρες, τη Λίντα και τη Χαρά. Έφυγε νωρίς από τη ζωή, σε μία εποχή που η καριέρα του παρουσίαζε συνεχή ανοδική πορεία. Στις 27 Οκτωβρίου 1977 εισήχθη σε κλινική της Κυψέλης με κίρρωση του ήπατος και στις 8 Νοεμβρίου απεβίωσε, σε ηλικία 46 ετών. Την επομένη κηδεύτηκε στο Α’ Νεκροταφείο της Αθήνας.

## Φιλμογραφία
### Κινηματογράφος

### Θεατρικές παραστάσεις

* *Περάστε την πρώτη του μηνός* (1963)
* *Τριαντάφυλλα για σας* (1961)

### Τηλεοπτική σειρά

* *Το παλιό το κατοστάρι* (1974) ΥΕΝΕΔ

## Παραπομπές


## Εξωτερικοί σύνδεσμοι
* 

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Νίτσα Τσαγανέα

Η **Νίτσα Τσαγανέα** (Αθήνα, 17 Φεβρουαρίου 1902 - Αθήνα, 30 Απριλίου 2002) ήταν Ελληνίδα ηθοποιός του θεάτρου και του κινηματογράφου και αγωνίστρια της Εθνικής Αντίστασης.

## Βιογραφία
Γεννήθηκε στην Αθήνα, ως Ελένη Λάσκαρη, όπως ήταν το πατρικό της όνομα, και σπούδασε στη Δραματική Σχολή του Εθνικού Θεάτρου. Πρώτος σύζυγός της ήταν ο ηθοποιός Γιώργης Βιτσώρης και δεύτερος σύζυγός της ο επίσης ηθοποιός Χρήστος Τσαγανέας. Πιο γνωστές ταινίες της είναι οι *[[Ένας ήρως με παντούφλες (ταινία)|Ένας ήρως με παντούφλες]],* *[[Οι Γερμανοί ξανάρχονται]] και [[Το πιο λαμπρό αστέρι]].*

Απεβίωσε σε ηλικία 100 ετών τον Απρίλιο του 2002 και ετάφη στο Πρώτο Νεκροταφείο Αθηνών, δίπλα στην αγαπημένη της κόρη, την επίσης ηθοποιό Λιάνα Βιτσώρη.

## Φιλμογραφία

## Θεατρικές Παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Εξωτερικοί σύνδεσμοι
* 
* Παρουσία στο Εθνικό Θέατρο

Κατηγορία:Έλληνες αντιστασιακοί
Κατηγορία:Έλληνες τροτσκιστές
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Μέλη του ΕΑΜ
Κατηγορία:Έλληνες αιωνόβιοι
Κατηγορία:Απόφοιτοι της Δραματικής Σχολής του Εθνικού Θεάτρου
Μαρίκα Νέζερ

Η **Μαρίκα Νέζερ** (Κωνσταντινούπολη, 1906 - Αθήνα, 18 Ιουλίου 1989) ήταν Ελληνίδα ηθοποιός.

## Βιογραφία
Ήταν κόρη του Κωνσταντίνου Νέζερ και της ηθοποιού και μίμου Κλεοπάτρας Νέζερ, αδερφή του Χριστόφορου Νέζερ (1903-1995), εξαδέλφη του Χριστόφορου Νέζερ (1887-1970) και εγγονή του Χριστόφορου Νέζερ, φρούραρχου Αθηνών και υπασπιστή του βασιλιά της Ελλάδας Όθωνα.

Στα πρώτα της θεατρικά βήματα έπαιζε με την αδερφή της Κατίνα (ονομάζονταν "Τα Νεζεράκια"). Από 13 ετών ανήλθε στη θεατρική σκηνή στο Κάιρο όπου και κατέλαβε διαπρεπή θέση κυρίως στο μουσικό επιθεωρησιακό είδος.

Το 1927 συνεργάστηκε με τον Θίασο του Ιωάννη Παπαϊωάννου και εμφανίστηκε στις οπερέτες: «Ο χορός της τύχης», «Μαμζέλ Νιτούς», «Χαλιμά» και «Κρυφό Ρομάντσο» (οι δύο τελευταίες του Θεόφραστου Σακελλαρίδη).

Διέπρεψε στις επιθεωρησιακές παραστάσεις και τα συγκροτήματα της Σοφίας Βέμπο με το χαρακτηριστικό τύπο της "καρατερίστας". Σημείωσε μεγάλη επιτυχία στο ρόλο της Μαντάμ Σουσούς του Δημήτρη Ψαθά, τόσο στο θέατρο όσο και στον κινηματογράφο.

Μέχρι μεγάλης ηλικίας συμμετείχε σε πολλές κινηματογραφικές ταινίες μεταξύ των οποίων και στην αξεπέραστη κωμωδία *[[Της κακομοίρας]]* του Ντίνου Κατσουρίδη όπου και σημείωσε ίσως τη μεγαλύτερη κινηματογραφική της επιτυχία ως προξενήτρα του κυρ-Παντελή (Κώστα Δούκα) με τη Λίτσα (Ντίνα Τριάντη).

## Προσωπική ζωή
Ήταν παντρεμένη με τον ηθοποιό Ερρίκο Κονταρίνη. Τα τελευταία χρόνια της ζωής της ήταν κατάκοιτη, μαζί με την επίσης κατάκοιτη αδερφή του άντρα της. Απεβίωσε το 1989 και κηδεύτηκε με παρουσία λίγων μόνο καλλιτεχνών, στο Κοιμητήριο του Βύρωνα.αριστερά|Η Νέζερ σε ηλικία 24 χρονών
Εγγονός της εξ αγχιστείας αδελφής της είναι ο ηθοποιός Γιώργος Πυρπασόπουλος.

## Θεατρικές παραστάσεις
Κατάλογος βασικών πληροφοριών θεατρικών παραστάσεων στις οποίες η Μ. Νέζερ συμμετείχε ως ηθοποιός.

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Φιλμογραφία

## Παραπομπές


## Εξωτερικοί σύνδεσμοι
* Η Μαρίκα Νέζερ στην imdb
* 
* 
* Μαρίκα Νέζερ (φιλμογραφία) στο Filmy: Cine DataBase

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Ευφυΐα

Η Ευφυΐα έχει οριστεί με πολλούς τρόπους: η ικανότητα λογικής, κατανόησης, αυτογνωσίας, μάθησης, συναισθηματικής γνώσης, συλλογισμού, σχεδιασμού, δημιουργικότητας, κριτικής σκέψης και επίλυσης προβλημάτων. Γενικότερα, μπορεί να περιγραφεί ως η ικανότητα κάποιου να αντιλαμβάνεται ή να συνάγει πληροφορίες, και να τις διατηρεί ως γνώση που πρέπει να εφαρμόζεται σε προσαρμοστικές συμπεριφορές εντός ενός περιβάλλοντος.

## Δείκτες ευφυΐας

2 πολύ γνωστοί δείκτες ευφυΐας είναι σήμερα το IQ και το g. Θεωρούνται αξιόπιστοι δείκτες και μπορούμε να τους υπολογίσουμε κάνοντας διάφορα τεστ.

Συγκεκριμένα το IQ μετράει μια πολυδιάστατη ποσότητα. 1 τεστ IQ δεν αρκεί για να υπολογιστεί με ακρίβεια το συνολικό IQ καθώς θέλοντας να υπολογίσουμε την ευφυΐα πρέπει να εξεταστούν όλα τα χαρακτηριστικά της, δηλαδή η σκέψη, η λογική, η επίλυση προβλημάτων κ.ο.κ. Το σύνολο των τεστ μπορεί να αναλυθεί σε παράγοντες ώστε να προκύψει ένας πρωτεύων παράγοντας, το g. Το g θεωρείται ο δείκτης που βρίσκεται κοντινότερα στην έννοια της ευφυΐας.

## Διαμάχη

Υπάρχει μια έντονη διαμάχη για την χρησιμότητα των δεικτών ευφυΐας στην καθημερινή ζωή και στην σημασία τους σε διάφορα θέματα, κυρίως στην φιλοσοφία, την ψυχολογία, την γνωσιολογία και την βιολογία. Τα τεστ που χρησιμοποιούνται για τη μέτρηση των δεικτών ευφυΐας θεωρείται ότι αξιολογούν μόνο ορισμένες πτυχές της (αγνοώντας μορφές όπως η ευστροφία στις κοινωνικές συναναστροφές, για παράδειγμα). Υπάρχει και η άποψη ότι η μορφή τους είναι προσαρμοσμένη στον τρόπο σκέψης που προωθεί ο δυτικός πολιτισμός, μη δίνοντας αξιόπιστα αποτελέσματα σε άτομα που προέρχονται από διαφορετικές κουλτούρες. Επίσης αμφισβητείται και η ίδια η ύπαρξη της ευφυΐας με την έννοια της μη ύπαρξης του τέλειου.

## Εξωτερικοί σύνδεσμοι

*Πανεπιστήμιο της Indiana - Εκτενή άρθρα στο θέμα της Ευφυΐας 

Κατηγορία:Νοημοσύνη
Κατηγορία:Εκπαιδευτική ψυχολογία
Κατηγορία:Αναπτυξιακή ψυχολογία
Κατάλογος δήμων και κοινοτήτων Κυπριακής Δημοκρατίας

Η Κυπριακή Δημοκρατία, για διοικητικούς λόγους, είναι διαιρεμένη σε έξι επαρχίες. Οι επαρχίες αυτές διαιρούνται σε δήμους και κοινότητες. Τα Δημοτικά Συμβούλια και τα Κοινοτικά Συμβούλια αποτελούν τον πρώτο βαθμό αρχών τοπικής αυτοδιοίκησης της χώρας. Επιπλέον, υπάρχουν και ελάχιστα Συμβούλια Συμπλέγματος Κοινοτήτων. Οι Δήμοι και οι Κοινότητες έχουν παρόμοιες αρμοδιότητες, ωστόσο, οι κοινότητες έχουν μικρότερη αυτοτέλεια.

## Δήμοι και Κοινοτικά Συμβούλια ανά επαρχία
Ο πιο κάτω πίνακας παρουσιάζει των αριθμών των Δήμων και των Κοινοτήτων ανά επαρχία (σε παρένθεση ο αριθμός των δήμων και κοινοτήτων που, μετά την τουρκική εισβολή του 1974, δεν ελέγχονται από την Κυπριακή Δημοκρατία. Το έδαφος τους ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου. Οι δήμοι και οι κοινότητες αυτοί, διατηρούν την νομική υπόσταση τους στην Κυπριακή Δημοκρατία).

## Κατάλογος Δήμων και Κοινοτικών Συμβουλίων
Ο πιο κάτω πίνακας παρουσιάζει αλφαβητικά τους Δήμους και τις Κοινότητες της Κυπριακής Δημοκρατίας, τον πληθυσμό τους, την έκταση που καταλαμβάνουν και το υψόμετρο τους από την επιφάνεια της θάλασσας. Όσον αφορά τον πληθυσμό, παρουσιάζεται ο πληθυσμός σύμφωνα με την τελευταία απογραφή του 2011. Για τους Δήμους και τις Κοινότητες που δεν ελέγχονται από την Κυπριακή Δημοκρατία, δεν αναγράφεται πληθυσμός, καθώς μετά το 1974 δεν πραγματοποιήθηκε απογραφή σε αυτά από την Κυπριακή Δημοκρατία, αφού το έδαφος τους δεν ελέγχεται από αυτήν.

## Δείτε επίσης
*Διοικητική διαίρεση της Κυπριακής Δημοκρατίας
*Επαρχίες της Κυπριακής Δημοκρατίας
*Δήμοι της Κυπριακής Δημοκρατίας

## Παραπομπές

## Πηγές
*
*


δημων και κοινοτητων κυπρου
Κυπρου
Κατηγορία:Διοικητική διαίρεση της Κυπριακής Δημοκρατίας
Δημήτριος Γερανιώτης

[right|205px|thumb|''Κορίτσι στην εξοχή'' (1916). Λάδι σε καμβά, 128 εκ. x 88 εκ., [Εθνική Πινακοθήκη της Ελλάδος|Εθνική Πινακοθήκη]]
Ο **Δημήτριος Γερανιώτης** (Αθήνα, 1871 &ndash; Αθήνα, 23 Μαΐου 1966) ήταν Έλληνας ζωγράφος και καθηγητής στην Ανωτάτη Σχολή Καλών Τεχνών.

## Βιογραφία
Σπούδασε αρχικά ζωγραφική στη Σχολή Καλών Τεχνών της Αθήνας με δασκάλους τον Νικηφόρο Λύτρα, τον Σπυρίδωνα Προσαλέντη και τον Κωνσταντίνο Βολανάκη. Μετά την αποφοίτησή από τη Σχολή της Αθήνας συνέχισε τις σπουδές του στην Ακαδημία του Μονάχου κοντά στον Νικόλαο Γύζη, τον Γεώργιο Ιακωβίδη και τον Φραντς φον Στουκ (Franz von Stuck). Όταν επέστρεψε στην Ελλάδα προσλήφθηκε καθηγητής της προσωπογραφίας στην *Καλλιτεχνική Σχολή Κυριών και Δεσποινίδων* της Εταιρείας Φιλοτέχνων. Το 1903 διορίστηκε καθηγητής της αγαλματογραφίας στη Ανωτάτη Σχολή Καλών Τεχνών και το 1904 διαδέχθηκε τον Βολονάκη στην έδρα της σκιαγραφίας, στην οποία παρέμεινε ως το 1936. Μεταξύ των μαθητών του συγκαταλέγονται ο Μιχάλης Τόμπρος, ο Γιάννης Μόραλης, ο Σπύρος Παπαλουκάς , ο Απόστολος Λευκάδιος κ.ά.

Ο Γερανιώτης ασχολήθηκε κυρίως με την προσωπογραφία και την τοπιογραφία. Στα πορτρέτα του απεικόνισε κυρίως μέλη της αθηναϊκής αριστοκρατίας. Εργάστηκε επίσης για την ελληνική βασιλική οικογένεια. Τα πορτρέτα του Γερανιώτη χαρακτηρίζονται από την αυστηρή προσήλωση στις αρχές του ακαδημαϊσμού, που επέβαλε η «Σχολή του Μονάχου». Αν και ο καλλιτέχνης επικρίθηκε για τη συμβατικότητά του και την επιμονή του σε συντηρητικά πρότυπα, εντούτοις οι τοπιογραφίες του δείχνουν μία τάση προς τον ιμπρεσιονισμό.

## Παραπομπές


## Εξωτερικοί σύνδεσμοι
* Εθνική Πινακοθήκη
* Εικαστικόν

Κατηγορία:Έλληνες ζωγράφοι του 19ου αιώνα
Κατηγορία:Έλληνες ζωγράφοι του 20ού αιώνα
Ρούπι

Το **ρούπι** (εκ της τουρκικής ρουμπού - rubu) , είναι μονάδα μέτρησης μήκους μικρών διαστάσεων, ίση με το ένα όγδοο του εμπορικού πήχη, ήτοι 8,25 εκατοστά ή **0,0825** του μέτρου.

Η λέξη χρησιμοποιείται συχνά σε δημώδεις εκφράσεις, συνηθέστερα από μητέρες σε ζωηρά παιδιά, όπως "Μη το κουνήσεις *ρούπι* από εδώ", υποδηλώνοντας έτσι σχεδόν ακινησία.

**Ρούπι** επίσης ονομαζόταν στο παρελθόν (γύρω στον 16ο αιώνα) το ένα τέταρτο των ασημένιων νομισμάτων.

## Δείτε επίσης

* Παλάμη (μέτρο)

## Πηγές
* Εγκυκλοπαίδεια Πάπυρος Larousse Britannica" τομ.52ος, σελ.300.

Κατηγορία:Μονάδες μήκους
Κατηγορία:Εκφράσεις
Δήμος Καλαμαριάς

{ "type": "ExternalData", "service": "geoshape", "ids": "Q737468","properties": {"title": "Δήμος Καλαμαριάς", "marker-color": "f01080"}  }
Ο **Δήμος Καλαμαριάς** βρίσκεται στην Περιφερειακή Ενότητα Θεσσαλονίκης της Περιφέρειας Κεντρικής Μακεδονίας. Είναι ένας από τους πιο πυκνοκατοικημένους δήμους της Ελλάδας. O μόνιμος πληθυσμός του ανέρχεται σε 92.248 κατοίκους σύμφωνα με την απογραφή του 2021 από την ΕΛ.ΣΤΑΤ..

Χωρίζεται σε συνοικίες, στις οποίες δόθηκαν κυρίως ονομασίες των πατρίδων των Μικρασιατών προσφύγων – πρώτων κατοίκων της Καλαμαριάς: Νέα Κρήνη, Καραμπουρνάκι, Αρετσού, Άγιος Ιωάννης, Βυζάντιο, Βότση, Φοίνικας, Κηφισιά, Μίκρα.

## Διατελέσαντες δήμαρχοι
Ο Δήμος Καλαμαριάς συστάθηκε το 1943. Δήμαρχοι από το 1943 έχουν διατελέσει οι εξής:

## Πληθυσμός
Σύμφωνα με την Απογραφή του 2011 ο Δήμος Καλαμαριάς είχε 91.518 κατοίκους. Η εξέλιξη του πληθυσμού της Καλαμαριάς έχει ως εξής:

## Περιοχές
### Βυζάντιο
Το **Βυζάντιο** είναι μία ανατολική περιοχή, του πολεοδομικού συγκροτήματος της Θεσσαλονίκης. Την ονομασία του Βυζάντιο, την έχει πάρει εξαιτίας των Ελλήνων προσφύγων που εγκαταστάθηκαν στις αρχές του 20ου αιώνα στην περιοχή. Σήμερα είναι συνοικία του δήμου Καλαμαριάς και αποτελεί το δυτικό σύνορο του δήμου με το δήμο Θεσσαλονίκης. Η περιοχή του Βυζαντίου είναι μικρή σε έκταση, συγκριτικά με τις υπόλοιπες περιοχές του δήμου, όπως του κέντρου της Καλαμαριάς ή της Νέας Κρήνης,  

## Δημοτικό Κοιμητήριο
Το Δημοτικό Κοιμητήριο (Νεκροταφείο) Καλαμαριάς βρίσκεται στη συνοικία Βότση πίσω από το στρατόπεδο Νταλίπη και το Βρετανικό Στρατιωτικό Νεκροταφείο της Μίκρας. Το Κοιμητήριο λόγω του πυκνού πληθυσμού του Δήμου θεωρείται κορεσμένο και οι υγειονομικές συνθήκες στα δημοτικά κοιμητήρια της Καλαμαριάς χαρακτηρίζονται επικίνδυνες. 

## Παραπομπές


## Πηγές
* Ψηφιακή Βιβλιοθήκη ΕΛ.ΣΤΑΤ.

## Εξωτερικοί σύνδεσμοι
* 
* 


Κατηγορία:Δήμοι της Περιφέρειας Κεντρικής Μακεδονίας
Κατηγορία:Δήμοι της περιφερειακής ενότητας Θεσσαλονίκης
Αερικόν (φορολογία)

Με το όνομα **αερικόν** είναι γνωστή φορολογική εισφορά (ή πρόστιμο) στη Βυζαντινή Αυτοκρατορία, της οποίας τα ακριβή χαρακτηριστικά δεν είναι γνωστά με βεβαιότητα. Εκτιμάται ότι αρχικά αποτέλεσε πρόσθετο φόρο που πληρωνόταν ετησίως μετρητοίς (πιθανώς όμως σε είδος κατά τον 9ο/10ο αιώνα), ενώ το 10ο-11ο αιώνα είχε τη μορφή φόρου επί των βοειδών, την πληρωμή του οποίου αναλάμβανε συνολικά κάθε χωριό.

Ο Προκόπιος είναι ο πρώτος που αναφέρεται στον αερικό φόρο, παραδίδοντας πως επιβλήθηκε από τον Ιουστινιανό Α’ (527-565) ως πρόσθετος ετήσιος φόρος ύψους τριάντα και πλέον κεντηναρίων. Κατά τον Φραντς Ντέλγκερ η ονομασία του προέρχεται από πρόστιμο για παραβίαση νόμων που σχετίζονταν με την ελάχιστη απόσταση που έπρεπε να διατηρείται μεταξύ των κτιρίων στις πόλεις. Στα «Τακτικά» του Λέοντος Στ’ παραδίδεται πως οι στρατιώτες όφειλαν να πληρώνουν το αερικόν ξεχωριστά από την τακτική φορολογία.

## Παραπομπές


Κατηγορία:Βυζαντινό Δίκαιο
Κατηγορία:Φορολογία
Γλώσσα Μοριόρι

Τα **Μοριόρι** (*Moriori*) είναι μια Μαλαϊο-Πολυνησιακή γλώσσα με πιο στενή τους συγγένεια τα Μαορί. Είναι η ιθαγενής γλώσσα των Μοριορί, ιθαγενή πληθυσμού των Νησιών Τσάταμ. 

Αν και μερικές πηγές την κατατάσσουν στις εκλιπούσες γλώσσες, έχουν εκφραστεί αμφιβολίες για την κατάταξη αυτή. Άλλες πηγές υποστηρίζουν πως ομιλούνται ακόμη από μια ομάδα ανθρώπων στα Τσάταμ και την ενδοχώρα με μεγάλο βαθμό ευφράδειας, και πως οι περισσότεροι Μοριορί γνωρίζουν τα βασικά της γλώσσας. 

Το Μοριόρι όνομα των Τσάταμ είναι "Ρεκόχου" ("Rekohu").

## Επιπλέον ανάγνωση
* Galbraith, Sarah: A Grammar of the Moriori language.
* Clark, R. 1994. Moriori and Maori: The Linguistic Evidence. In Sutton, D. (ed) The origins of the First New Zealanders. Auckland: Auckland University Press. pp.123-135.
* King, M. 2000. Moriori: A people rediscovered. (Revised Edition) Viking: Auckland.

Κατηγορία:Αυστρονησιακές γλώσσες
Κατηγορία:Μοριορί
Τόμμυ Σόλομον

Ο **Τάμε Χορομόνα Ρέχε** (**Tame Horomona Rehe**), γνωστός επίσης με το αγγλοποιημένο όνομα **Τόμμυ Σόλομον** (**Tommy Solomon**), (7 Μαΐου 1884 - 19 Μαρτίου 1933) πιστεύεται από πολλούς πως ήταν ο τελευταίος πραγματικός Μοριορί, αν και μερικοί αμφισβητούν τον ισχυρισμό αυτό. 

Ο Τόμμυ γεννήθηκε στο Γουαϊκαρίπι στα Νησιά Τσάταμ και μεγάλωσε στην Προστατευμένη Περιοχή Μοριορί στο Μανουκάου. Η μητέρα του πέθανε το 1903 αλλά εξαιτίας της νεανικής του ανευθυνότητας το μερίδιο της γης της παραχωρήθηκε στον πατέρα του κατά τη διάρκεια της ζωής του. 

Ο Τόμμυ παντρεύτηκε το 1903 με την Άντα Φόουλερ της φυλής Νγκάι Ταχού και άρχισαν να μαθαίνουν τη δουλειά κτηματία με πρόβατα αρχικά σε μισθωμένη γη και μετέπειτα στην οικογενειακή γη που βαθμιαία μεγάλωνε σε μέγεθος καθώς πέθαιναν οι υπόλοιποι Μοριορί. Όταν πέθαναν ο πατέρας του και η σύζυγός του το 1915 ο Τόμμυ είχε στη διάθεσή του 7.000 πρόβατα και ένα κοπάδι βόδια στην οικογενειακή φάρμα. Ο Τόμμυ ξαναπαντρεύτηκε το 1916 την Γουακαράγουα, ανηψιά της πρώτης του συζύγου και απέκτησε πέντε παιδιά. Αφού η Νγκάι Ταχού είναι μάλλον φυλή Μαορί παρά Μοριορί τα παιδιά του Τόμμυ θα ήταν μεικτής καταγωγής. 

Κατά τη διάρκεια της δεκαετίας του 1920 ο Τόμμυ έγινε γνωστός ως ένας από τους πιο πετυχημένους κτηματίες στα Νησιά Τσάταμ. Έλαβε ενεργό μέρος στην κοινωνική και πολιτική ζωή των Νησιών Τσάταμ και έχαιρε ευρέως σεβασμού για τη γεναιοδωρία του και την συμβιβαστική φύση του. Ωστόσο έμεινε περισσότερο γνωστός ως ο τελευταίος γνήσιας γενεαλογίας Μοριορί. 

Πέθανε από πνευμονία και συγκοπή το 1933. 

Υπάρχουν ακόμη πολλοί άνθρωποι μερικής Μοριορί καταγωγής στα Νησιά Τσάταμ και την ίδια τη Νέα Ζηλανδία. 

Το 1986 φιλοτεχνήθηκε ένα άγαλμα εις μνήμην του. Το άγαλμα αυτό μπορεί να βρεθεί στο Μανουκάο κοντά στην φάρμα του. 

Κατηγορία:Νεοζηλανδοί
Κατηγορία:Μάορι
Δικαστήριο Γουαϊτάνγκι

Το **Δικαστήριο Γουαϊτάνγκι** είναι δικαστήριο της Νέας Ζηλανδίας με την εξουσιοδότηση να αποζημιώνει Μαορί κατοίκους για γη που έχασαν είτε από απάτη ή βιαίως από το 1840. Εγκαθιδρύθηκε με Κοινοβουλευτική Πράξη το 1975, όταν οι διαμαρτυρίες για εκκρεμή παράπονα από τη Συνθήκη του Γουαϊτάνγκι είχαν αυξηθεί, ώστε να παρέχει μια νόμιμη διαδικασία με την οποία οι διεκδικήσεις της Συνθήκης Μαορί θα μπορούσαν να εξεταστούν. 

Η ερευνητική διαδικασία συμβάλει στην επίλυση διεκδικήσεων της Συνθήκης και, μ'αυτόν τον τρόπο, στην τακτοποίηση άλυτων θεμάτων μεταξύ των Μαορί και των Πακέχα (δηλ. μη-Μαορί). Το Δικαστήριο Γουαϊτάνγκι είναι ασυνήθιστο καθώς εγκαθιδρύθηκε ως μόνιμη επιτροπή έρευνας. Γι'αυτό το λόγο, διαφέρει από ένα δικαστήριο κατά πολλές σημαντικές απόψεις. 

## Βλέπε επίσης

* Συνθήκη του Γουαϊτάνγκι

## Εξωτερικοί σύνδεσμοι

* Επίσημος Δικτυακός Τόπος του Δικαστηρίου Γουαϊτάνγκι

Κατηγορία:Νέα Ζηλανδία
Κατηγορία:Μάορι
Κατηγορία:Δικαστικές αρχές
Κατηγορία:Ιστορία και Θεωρία του Δικαίου
Νότιες Άλπεις

Οι **Νότιες Άλπεις** (αγγλικά: *Southern Alps*) είναι οροσειρά που διατρέχει κατά μήκος της δυτικής πλευράς του Νοτίου Νησιού της Νέας Ζηλανδίας. Σχηματίζει μια φυσική διαχωριστική γραμμή κατά μήκους ολόκληρου του Νοτίου Νησιού. Ο όρος «Νότιες Άλπεις» αναφέρεται γενικά σ'ολόκληρη την οροσειρά, αν και δίνονται ξεχωριστά ονόματα σε πολλές από τις μικρότερες οροσειρές που σχηματίζουν μέρος της. 

Το Αοράκι/Όρος Κουκ είναι το υψηλότερο σημείο της, στα 3.754 μέτρα. Υπάρχουν άλλα 16 σημεία στην οροσειρά που είναι ψηλότερα των 3.000 μέτρων. Ένα μεγάλο μέρος της οροσειράς προστατεύεται ως μέρος διαφόρων εθνικών πάρκων, κυριότερα τα Εθνικό Πάρκο Γουέστλαντ, Εθνικό Πάρκο Μάουντ Ασπάιρινγκ, και το Εθνικό Πάρκο Αοράκι/Βουνό Κουκ. 

Οι Νότιες Άλπεις ονομάστηκαν από τον Τζέιμς Κουκ το 1770, που περιέγραψε το «τεράστιο ύψος» τους. Πρωτύτερα είχαν σημειωθεί από τον Άμπελ Τάσμαν το 1642, ο οποίος περιέγραψε την δυτική ακτή του Νότιου Νησιού ως «γη που έχει ανυψωθεί».

Γεωλογικά, οι Νότιες Άλπεις κείνται κατά μήκος ενός ορίου πλάκας, μέρος του Ειρηνικού Δακτυλίου των Πέντε. Τα βουνά που σχηματίζουν τις Άλπεις συνεχίζουν να αναπτύσσονται ως λειτουργία της τεκτονικής πίεσης, αλλά διαβρώνονται με περίπου ίδιο ρυθμό.
## Παραπομπές


Κατηγορία:Οροσειρές της Νέας Ζηλανδίας
Ροβέρτος Δαρβίνος

Ο Δρ. **Ροβέρτος Δαρβίνος** (**Robert Waring Darwin**, F.R.S. (30 Μαΐου 1766 — 13 Νοεμβρίου 1848) ήταν γιος του Εράσμου Δαρβίνου και πατέρας του Κάρολου Δαρβίνου.
## Βιογραφία
Έγινε Διδάκτωρ Ιατρικής στο Πανεπιστήμιο του Λέιντεν, και τελείωσε τις ιατρικές του σπουδές στο Εδιμβούργο το 1786, σε ηλικία μόλις 20 ετών.

Το 1787, όταν ήταν ακόμη κάτω των 20 ετών, ξεκίνησε πρακτική στο Shrewsbury. Λέγεται ότι οδηγήθηκε εκεί από τον πατέρα του που του έδωσε £ 20, λέγοντας του, «Πες μου αν χρειαστείς περισσότερα, και εγώ θα σου στείλω». Ένα περιστατικό απογείωσε τη φήμη του και έτσι μέσα σε μόλις έξι μήνες, ο Δαρβίνος είχε ήδη πενήντα ασθενείς.
Ο Ρομπέρτος Δαρβίνος παρατήρησε αν και στην αρχή εμπειρικά ότι είναι αδύνατο κανείς να κρατήσει το μάτι του σταθερό καθώς πραγματοποιούνται μικρές κινήσεις που ο άνθρωπος δεν μπορεί να ελέγξει. Την παρατήρηση αυτή την διατύπωσε κατά τον πρώτο χρόνο του στην ιατρική σχολή κατά τη διεξαγωγή ενός πειράματος και μάλιστα κατέληξε ότι από την αστάθεια του οφθαλμού ένα μέρος του αμφιβληστροειδή καταπονείται ιδιαίτερα από την έκθεση στο λευκό.

Στις 18 Απριλίου 1796 νυμφεύτηκε την Συζάνα Γουέτζγουντ (Susannah Wedgwood]), στον ναό της St. Marylebone, Μίντλσεξ, και απέκτησαν έξι παιδιά:
* Marianne Darwin (1798 — ;), παντρεύτηκε τον Henry Parker (1788 — 1858) το 1824.
* Caroline Sarah Darwin (1800 — 1888) παντρεύτηκε τον Josiah Wedgwood.
* Susan Elizabeth Darwin (1803 — 1866)
* Erasmus Alvey Darwin (1804 — 1881)
* Κάρολος Ροβέρτος Δαρβίνος (1809 — 1882)
* Emily Catherine Darwin (1810 — ;)
Εκλέχτηκε μέλος (Fellow) της Βασιλικής Εταιρείας (Royal Society) στις 21 Φεβρουαρίου 1788.

Αντέδρασε για το ταξίδι του γιου του με το Μπηγκλ, όμως τελικά πείστηκε. Μεγαλόσωμος άντρας που έφτανε τα 1,88 m, σύμφωνα με αναφορές σταμάτησε να ζυγίζεται όταν έφτασε τα 152 kg. Ανάγκαζε τον αμαξά του να δοκιμάζει το πάτωμα των σπιτιών που επισκεπτόταν και διέθετε ειδικά, φτιαγμένα για αυτόν, πέτρινα σκαλοπάτια για να ανεβαίνει στην άμαξα του.

## Παραπομπές


## Εξωτερικοί σύνδεσμοι
* http://darwin.baruch.cuny.edu/biography/shrewsbury/rdarwin.html

Δαρβινος Ροβερτος